b'\n_START_ARTICLE_\nSelo, Ajdov\xc5\xa1\xc4\x8dina\n_START_SECTION_\nLega\n_START_PARAGRAPH_\nNa zahodnem delu Slovenije le\xc5\xbei Vipavska dolina.Kot predzadnja vas v ob\xc4\x8dini Ajdov\xc5\xa1\xc4\x8dina, 10\xc2\xa0km zahodno od Ajdov\xc5\xa1\xc4\x8dine, pod obronki _NEWLINE_\xc4\x8cavna, le\xc5\xbei vas Selo. Vas le\xc5\xbei na starem podoru, ki se je utrgal od \xc4\x8cavna, na nadmorski vi\xc5\xa1ini od 145 do 170 m.\n_START_SECTION_\nZaselki\n_START_PARAGRAPH_\nBarkula, Bau\xc4\x8d, Britih, Gorni konec, Guno, Maitov hrib, Mandrja in Na gorici\n_START_SECTION_\nPrebivalstvo\n_START_PARAGRAPH_\nEtni\xc4\x8dna sestava 1991:_NEWLINE_Slovenci: 315 (96\xc2\xa0%)_NEWLINE_Muslimani: 5 (1,5\xc2\xa0%)_NEWLINE_Hrvati: 2 _NEWLINE_Srbi: 2 _NEWLINE_Jugoslovani 1 (1\xc2\xa0%)_NEWLINE__NEWLINE_Neznano: 3\n_START_SECTION_\nUstanove\n_START_PARAGRAPH_\nV selu imamo Otro\xc5\xa1ki vrtec, trgovino s prehrambenimi izdelki,kmetijsko trgovino in frizerski salon.\n_START_SECTION_\nPrireditve\n_START_PARAGRAPH_\nTradicionalne prireditve: pustovanje, praznik patrona, martinovanje, silvestrovanje._NEWLINE_Prireditve v Selu so kar pogoste. V krajevni skupnosti delujejo tudi naslednja dru\xc5\xa1tva ,  Prostovoljno gasilsko dru\xc5\xa1tvo SELO, Dru\xc5\xa1tvo za kulturo, \xc5\xa1port, turizem in razvoj, STUDENEC in vokalna skupina Prijatli._NEWLINE_Na pobudo ljubiteljev dru\xc5\xbeenja iz Sela v Prekmurju je konec devetdesetih let pri\xc5\xa1la ideja o organizaciji sre\xc4\x8danj krajanov vasi SELO, SELA, SELE._NEWLINE_V letu 2004 so bili "Siuci"  gostitelji sre\xc4\x8danja predstavnikov vseh Sel na Slovenskem. Poletni dogodek je tako v vas privabil \xc5\xa1tevilne prebivalce vasi SELO, SELA, SELE iz Slovenije.\n_START_SECTION_\nPrepoznavnost - znamenitost\n_START_PARAGRAPH_\nNa za\xc4\x8detku vasi stoji izredno lepa cerkev sv. Mihaela, katero krasijo pred kratkim odkrite freske. Po vasi najdemo ve\xc4\x8d _NEWLINE_vodnjakov (\xc5\xa1tirn), kapelice, ku\xc5\xbeno znamenje, vodni izvir\xe2\x80\xa6 Na gri\xc4\x8dku stoji Maitov grad s prekrasno obokano kletjo in ostanki _NEWLINE_stare kapele. Doma\xc4\x8di \xc5\xa1e hranijo listino s katero jih je cesar Leopold 1702 zaradi zaslug povi\xc5\xa1al v plemi\xc4\x8de._NEWLINE_Martin Bau\xc4\x8der (11. 11. 1595 - 23. 12. 1668) - prvi slovenski zgodovinar, rojen v Selu.'